Էրգենեքոն

Էրգենեքոն (), Թուրքիայում գործող գաղտնի ծայրահեղ ազգայնականների կազմակերպությունState connections to murder of journalist Hrant Dink being ignored, warns BIANET; defamation case against Dink's lawyer dismissed, որի անդամներից են Թուրքիայի զինված ուժերի և անվտանգության ծառայությունների որոշ բարձրաստիճան ղեկավարներ, որոնք մեղադրվում են Թուրքիայում պետական հեղաշրջում կազմակերպելու փորձի մեջ‘Ergenekon has links to security and judiciary bodies’ ։

Ենթադրվում է, որ կազմակերպության առաջնորդը նախկին գեներալ Վելի Քյուչյուքն է։

Կազմակերպությունն անվանվել է՝ ի պատիվ Ալթայի լեռներում գտնվող առասպելական վայրի, որը, համաձայն թյուրքական լեգենդների, համարվում է բոլոր թյուրքերի հայրենիքըErgenekon- Guide to Ergekon, Accused of Terrorism in Turkey, by Amy Zalman, About.com ։

Իշխանություններն «Էրգենեկոնը» համարում են ահաբեկչական կազմակերպություն։ Ըստ Թուրքիայի հանրապետական դատախազության՝ «Էրգենեկոնի» հիմնական նպատակն է երկրում քաոսի և ամենաթողության մթնոլորտ ստեղծելու եղանակով հիմք նախապատրաստել ռազմական հեղաշրջում կատարելու համար։ «Էրգենեկոնի» գործով ձերբակալվել է մոտ հարյուր մար՝ պետական հեղաշրջում նախապատրաստելու մեղադրանքով։

 Հետաքննություն 
«Էրգենեքոն» գաղտնի կազմակերպության գործը հարուցվել է 2007 թվականի հունիսին, երբ Ստամբուլի պաշտոնաթող բանակային գեներալի տանը հայտնաբերվեց 28 հատ ձեռքի նռնակ։ Հետաքննիչների հայտարարությամբ դրանք պատկանում էին մինչ այդ անհայտ «Էրգենեքոն» խմբավորմանը՝ գաղտնի համայնքին, որը զբաղվում էր թուրքական հասարակության բոլոր ոլորտներում իր մարդկանց ներգրավելով և փորձում ղեկավարել բանակը, ԶԼՄ-ներին, քաղաքական կուսակցություններն ու ակադեմիական օղակները։ 2007 թվականին հայազգի լրագրող Հրանտ Դինքի սպանության պատասխանատվությունը դրվել է «Էրգենեկոնի» վրա Turkey arrests two ex-generals for alleged coup plot  Deep state plot' grips Turkey BBC News։ Ենթադրաբար այս կազմակերպության մարտիկներն են նախապատրաստել նաև գրող Օրհան Փամուկի սպանությունը՝ Հայոց ցեղասպանության և Քրդական հարցի վերաբերյալ իր քաղաքացիական դիրքորոշման համար։

Հետաքննության առաջին փուլում ձերբակալվել է 49 մարդ, այնուհետև նրանց թիվն աճել է։ Այս գործով ձերբակալվածների թվում էին պաշտոնաթող զինվորականներ, գործարարներ, հասարակական գործիչներ, այդ թվում՝ Թուրքիայի Աշխատանքային կուսակցության գլխավոր քարտուղար Դողու Փերինչեքը։

 Հայտնի անդամներ և «Էրգենեկոնի» գործով մեղադրյալներ 
Վելի Քյուչյուք (Veli Küçük) - պաշտոնաթող գեներալ‘Ergenekon is above General Staff, MİT’
Շեներ Էրույգուր (Şener Eruygur) - պաշտոնաթող գեներալ
Հուրշիթ Թոլոն (Hurşit Tolon) - պաշտոնաթող գեներալ
Մեհմեթ Հաբերալ - պրոֆեսոր, Թուրքիայի խորհրդարանի պատգամավոր 
Մուսթաֆա Բալբայ - լրագրող, Թուրքիայի խորհրդարանի պատգամավոր
Էռոլ Մյութերջիմլըր (Erol Mütercimler) - գրող, հրապարակախոս
Դողու Փերինչեք (Dogu Perinçek) - Թուրքիայի Աշխատանքային կուսակցության քարտուղար

 Դատ 
2013 թվականին դատարանի որոշման համաձայն՝ թուրքական բանակի գլխավոր շտաբի նախկին ղեկավար Իլքեր Բաշբուղը ցմահ ազատազրկման է դատապարտվել 2003 թվականին պետական հեղաշրջման փորձի համար (հաջորդ տարի դատավճիռը չեղյալ է հայտարարվել Սահմանադրական դատարանի կողմից)BBC Türkçe, Ergenekon davası: Doğu Perinçek de tahliye edildi, 10. März 2014։ Լրագրող Օսման Փաշաևի տվյալներով՝ գործով 21 արդարացման դատավճիռ է կայացվել։ Ավելի քան 240 մարդ, այդ թվում՝ լրագրողներ, գրողներ, համալսարանների նախկին ռեկտորներ, պաշտոնաթող և գործող ուժայիններ, արհմիութենական առաջնորդներ, ազատազրկվել են։ Գործի մի քանի տասնյակ մասնակից դատապարտվել է ցմահ բանտարկության, երկուսին տրվել է 2-ական ցմահ բանտարկություն։ Ընդհանուր առմամբ, գործում ներգրավված է շուրջ 400 մարդ։

 Կարծիք գործի մասին 
Թուրք քաղաքագետ, Թուրքիայի Աշխատավորական կուսակցության առաջնորդ և թուրք առաջատար ազգայնականներից Մեհմեթ Փերինչեքը «Էրգենեկոնի» գործը նախաձեռնելու մեջ մեղադրել է ԱՄՆ-ին, որն իբրև անհանգստացել է, որ 2009 թվականին ռազմական վերնախավի մի մասը ՆԱՏՕ-ից դուրս գալու հարց է բարձրացրել։ Փերինչեքի կարծիքով՝ «Էրգենեկոնի գործը ԱՄՆ-ի կողմից մանրակրկիտ ծրագրված գործողություն է այն թուրք հայրենասերների դեմ, որոնք ունեն հակաամերիկյան տրամադրվածություն»Василий Папава. Интервью с М. Перинчеком (Грузия, 10.11.2010). Ежемесячный общественно-политический журнал «Кавказский Акцент». № 12 за декабрь 2010։

 Ծանոթագրություններ 

 Արտաքին հղումներ 

 Թուրքիայում դատում են «Էրգենեքոն» գաղտնի գործակալության անդամներին 
 Էրկենով։ Էրգենեքոն՝ տարօրինակ գործակալություն
 Ergenekon: Whose side are you on?
 Էրգենեկոնի գործով դատավճիռների պատճառով Թուրքիայում բողոքի ցույցեր են սկսվել
Թուրքիայում «Էրգենեկոնի» գործով 64 կասկածյալի ցմահ ազատազրկում է սպառնում 
Թուրքիայում խորքային պետության և «Էրգենեկոնի» կապի շուրջ

Կատեգորիա:Ազգայնական կազմակերպություններ
Կատեգորիա:Գաղտնի ընկերություններ
Կատեգորիա:Թուրքական ազգայնականություն
Կատեգորիա:Թուրքիայի կուսակցություններ
Կատեգորիա:Թուրքիայի պատմություն
Կատեգորիա:Թուրքիայի քաղաքական շարժումներ
Կատեգորիա:Թուրքիայի քաղաքականություն